b'\n_START_ARTICLE_\nGeorge W. Bush\n_START_SECTION_\nKarriere\n_START_PARAGRAPH_\nGeorge W. Bush har en bachelorgrad i historie fra Yale University, og i 1968 blev Bush medlem af universitetets hemmelige klub Skull and Bones. Desuden har han en MBA fra Harvard Business School som den hidtil eneste amerikanske pr\xc3\xa6sident._NEWLINE_George W. Bush er desuden uddannet F-102-jagerpilot trods en del spekulation i om han reelt gennemf\xc3\xb8rte de p\xc3\xa5kr\xc3\xa6vede kurser. George W. Bush kom ved en familie vens hj\xc3\xa6lp ind i den nationale vagt tjeneste under vietnam krigen trods lange ventelister og slap s\xc3\xa5ledes for at blive udsendt. George W. Bush tjente i den amerikanske h\xc3\xa6r fra 1968 til 1972 i Texas Air National Guard._NEWLINE_Fra 1995 og til sin tiltr\xc3\xa6den som pr\xc3\xa6sident var han guvern\xc3\xb8r i Texas efter en overraskende sejr over den popul\xc3\xa6re demokratiske guvern\xc3\xb8r, Ann Richards. I sin tid som guvern\xc3\xb8r blev George W. Bush blandt andet kendt for ikke at ben\xc3\xa5de \xc3\xa9n eneste fange, og i hans tid som guvern\xc3\xb8r blev der henrettet over 200 fanger, hvilket er rekord for hele USA.\n_START_SECTION_\nF\xc3\xb8rste periode som pr\xc3\xa6sident (2001-2005)\n_START_PARAGRAPH_\nTidligt i pr\xc3\xa6sidentkarrieren satte Bush omfattende skattelettelser i gang, som blandt andet indebar neds\xc3\xa6tning af den laveste skatteprocent fra 15% til 10%. Kritikerne mente at skattelettersene var mest til gavn for de rige, og at det medf\xc3\xb8rte store budgetunderskud. Skattelettelserne blev ogs\xc3\xa5 forsvaret med at de ville stimulere \xc3\xb8konomien og skabe flere arbejdspladser. _NEWLINE_I maj 2001 mistedet republikanerne sit knappe flertal i senatet da Vermont-senatoren James Jeffords forlod det republikanske parti og erkl\xc3\xa6rede sig som uafh\xc3\xa6engig. Republikanerne vandt flertallet tilbage i mellemvalget i november 2002._NEWLINE_Terrorangrebet den 11. september 2001 var Bushs f\xc3\xb8rste store krise. Som en direkte f\xc3\xb8lge af angrebet p\xc3\xa5 USA fulgte en NATO-st\xc3\xb8ttet invasion af Afghanistan, som startede den 7. oktober 2001 og erstattede Taliban-regimet med en regering ledet af Hamid Karzai._NEWLINE_Bush er kendt for udtrykket "Ondskabens Akse" (Axis of evil), som han n\xc3\xa6vnte i en tale 29. januar 2002 for at beskrive "regimer som st\xc3\xb8tter terror". Landene som Bush n\xc3\xa6vnte var Irak, Iran, Nord-Korea og Burma._NEWLINE_Bush igangsatte ogs\xc3\xa5 invasionen af Irak der startede den 20. marts 2003, og f\xc3\xa6ldede Saddam Husseins diktatur. Men krigen i Irak blev efterh\xc3\xa5nden langt vanskeligere end Bush-administrationen havde regnet med. Blandt andet blev det afsl\xc3\xb8ret at amerikanske soldater torturerede irakiske fanger i Abu Ghraib-f\xc3\xa6ngslet 32\xc2\xa0km vest for Bagdad. Et problem var at man opl\xc3\xb8ste Iraks milit\xc3\xa6r og sikkerhedspoliti, uden at tage deres v\xc3\xa5ben.   _NEWLINE_Indenrigspolitisk havde USA under George W. Bushs f\xc3\xb8rste administration p\xc3\xa5f\xc3\xb8rt landet et moderat budgetunderskud, arbejdsledigheden steg til 6,2%, men faldt igen senere i perioden. \xc3\x98konomien var til trods for dette st\xc3\xa6rk, og v\xc3\xa6ksten i BNP var den st\xc3\xb8rste i 20 \xc3\xa5r._NEWLINE_Enron-skandalen blev ogs\xc3\xa5 en indenrigspolitisk skandale for Bush. Den 9. januar 2003 annoncerede det amerikanske justisdepartement en efterforskning af Enron. Enron var USA\'s st\xc3\xb8rste energiselskab og en betydelig politisk magtfaktor med n\xc3\xa6re b\xc3\xa5nd til pr\xc3\xa6sident George W. Bush f\xc3\xb8r selskabet gik konkurs i december 2001.\n_START_SECTION_\nAnden periode som pr\xc3\xa6sident (2005\xe2\x80\x932009)\n_START_PARAGRAPH_\nI sin andene periode m\xc3\xa5tte Bush forklare og afvise p\xc3\xa5standene om amerikansk tortur ved Guantanamo Bay Naval Base. Bush-administrationen m\xc3\xa5tte ogs\xc3\xa5 forsvare at amerikanerne holdt store m\xc3\xa6ngder fanger, uden hverken tiltale eller retsag, ved marinebasen. Organisationer som FN og Amnesty International kritiserede USA for gentagende brud p\xc3\xa5 Folkeretten og Menneskerettighederne._NEWLINE_29. august 2005 blev New Orleans ramt af Orkanen Katrina. Diget omkring byen brast og store omr\xc3\xa5der af byen blev lagt under vand, og f\xc3\xb8rte til store materielle \xc3\xb8del\xc3\xa6ggelser og mange d\xc3\xb8de. President Bush blev udsat for massiv kritik p\xc3\xa5 grund af manglende f\xc3\xb8deral redningsindsats.\n_START_SECTION_\nUdn\xc3\xa6vnelser\n_START_PARAGRAPH_\nBlandt hans regeringsudn\xc3\xa6vnelser kan n\xc3\xa6vnes: Colin Powell \xe2\x80\x93 udenrigsminister (secretary of state), afl\xc3\xb8st i 2005 af Condoleezza Rice; Donald Rumsfeld \xe2\x80\x93 forsvarsminister; Spencer Abraham \xe2\x80\x93 energiminister udn\xc3\xa6vnt i 2001, udskiftet med Samuel Bodman i 2005\xc2\xa0; Gale Norton \xe2\x80\x93 indenrigsminister; og Tommy Thompson \xe2\x80\x93 socialminister. Finansministeren Paul O\'Neill sagde selv op i 2003 og afl\xc3\xb8stes af John W. Snow. Som justitsminister blev den meget udsk\xc3\xa6ldte John Ashcroft i 2005 udskiftet med Alberto Gonzales._NEWLINE_Derudover er Karl Rove, en af Bushs mest betroede r\xc3\xa5dgivere, hans s\xc3\xa5kaldte "arkitekt". Rove var kampagneleder og r\xc3\xa5dgiver i forhold til PR- og valgstrategiske sp\xc3\xb8rgsm\xc3\xa5l.\n_START_SECTION_\n\xc3\x86resbevisninger\n_START_PARAGRAPH_\nGeorge W. Bush er siden den 3. maj 2005 Kommand\xc3\xb8r af Storkorset af Trestjerneordenen, som er en lettisk orden.\n_START_SECTION_\nGame of Thrones\n_START_PARAGRAPH_\nI 2012 beklagede tv-serien  Game of Thrones, at de i f\xc3\xb8rste s\xc3\xa6son var kommet til at s\xc3\xa6tte pr\xc3\xa6sidentens hoved p\xc3\xa5 en stage. I seriens voldelige middelalderverden beh\xc3\xb8vede producenten s\xc3\xa5 mange kropsdele, at disse blev bestilt fra en udlejer; og et af de tilsendte hoveder var en model av George W. Bush\'s hoved. Det blev f\xc3\xb8rst opdaget, da scenen var f\xc3\xa6rdig indspillet.'